— 717 — 



serviteur, et si sçavant es affaires de princes, estant nourry en si bonne 

 escole que la vostre , me semble redoubler mon obligation, m'estimant 

 avoir receu une arre suffisante pour responclre aux divers soupçons qui 

 de ceste négociation en fust conceu , et vous supplie croire que , de ma 

 part, je me rends satisfaicte que vos désirs ne tendent à aultre but, si- 

 non à la conservation de nos mutuelles intelligences , conjoinct avec une 

 envie la plus grande de perpétuer nos affectionnées amitiés, à laquelle 

 je vous promets que mon cueur ne peult contredire à mes parolies , si 

 avant qui ne vous en responde jusques à la dernière pensée. Et suis 

 fort aise qu'avez en grande estime ce gentilhomme présent messagier qui 

 a esté vif tesmoing de mes intentions , lequel j'espère nous servira de 

 fidel ministre entre nous deux , à qui il n'appartient suivre aultre fortune 

 que telle qui nous adviendra, n'ayant deux cordes à son arc, lesquels 

 qui en usent pourront bien tirer plus fort, mais jamais droict. Je ne ju- 

 geray cest conte si insuffisant que ma lettre diminue quelque peu de sa 

 gloire, pourtant je me remets à sa déclaration pour vous en faire compte 

 au large , et pour ne vous fascber de trop longue lettre , me recomman- 

 dant cent mille fois à vous, mon très cher frère, je prieray le Créateur 

 vous tenir longues années en bonne vie et longue. De Canterbery , ce 

 dimanche. 



Elisabeth 1 . 



A la reine Catherine de Médicis : 



Entre toutes les bonnes occasions, Madame, qui souvent m'ont esté 

 données de vostre part pour signifier le désir qu'avez tousjours eu de con- 

 tinuer notre amitié , il me semble que ceste dernière n'a cédé aux pré- 

 cédentes en me mandant ung gentilhomme de si bonne qualité, doué 

 de tant de fidélité vers son maistre , accomply de tant de prudence meslée 

 avec la sincérité, nourry au cognoissance des affaires des princes, et si 

 bien informé de nos négociations, qu'il me semble par luy avoir receu 

 ung ample registre des choses appartenantes à nostre cause; auquel 

 ayant souvent donné audience, j'en ay receu déclarations de plusieurs 

 natures, desquelles quelcunes m'ont contenté seule d'entendre et re- 

 tenir, les aultres je prie mons r le mareschal à les participer à aultres, 

 pour n'estre si seiche que de les garder seule. A toutes lesquelles je 

 ne puis plus dire, sinon que me trouve pleine de contentation et bien 

 fort persuadée que nulle astuce , ne finesse ait tenu lieu en cest négoce , 

 ains qu'il a pieu au Roy, mon très cher frère , et à vous , Madame , de vous 

 oublier de mon sexe et me commettre le crédit d'une qui se peult taire . 

 de laquelle hardiment vous en pourrez asseurer, comme de quelque 

 autre le plus proche, et vous prie croire que autre querelle ne résouldra 



1 Record office, Slate papers , France, vol, LV. (Copie.) 



miss, scient. — m. 46 



